Text v tejto časti je generovaný, v prípade že zistíte nezrovnalosti, nahláste to prosím
365 dní s Grangerovou
Prekladateľ : Jimmi
Názov originálu: 365 Days of Granger
Autor originálu : LoveBugOC
Link na originál : 365 Days of Granger
Počet slov originálu: : 7 712
Rating : T 13+ -
Postavy v tomto príbehu sú majetkom JKR, autorky ságy Harryho Pottera. Duševné vlastníctvo prekladov rôznych mien, názvov a miest patrí pánom Medkom, ktorí túto ságu preložili do češtiny a p. Petrikovičovej a p. Kralovičovej, ktoré ju preložili do slovenčiny. Autorské práva k tejto poviedke vlastní LoveBugOC, ktorá napísala túto fanfiction.
© Autorské práva k tomuto prekladu patria hpkizi.sk o.z. a šírenie prekladu mimo tieto stránky je bez výslovného súhlasu zakázané.
Deň 201
Kráča po pláži, ruky zastrčené hlboko vo vreckách muklovských džínsov, keď to začuje.
Jej hlasný, nevinný, magický smiech.
Smiech, ktorý mu napriek jeho vôli poťahuje kútiky úst, keď stále pokračuje v chôdzi, aby nasledoval ten zvuk ku skalám a útesom blízko brehu.
Presne na rohu, opretí o stenu skál a piesku, sú Grangerová s Weasleym. Ona sa opiera o chrbtom o stenu, on má ruku položenú na jej boku a pomaly sa pokúša postupovať nahor jej blúzkou.
Bozkávajú sa.
Zažmurká, otočí sa k odchodu, keď začuje, ako jej hlas volá jeho meno. Zhlboka sa nadýchne a otočí sa tvárou k nimi.
"Ahojte, Grangerová. Weasley."
"Malfoy," zamrmle Weasley.
"Čo robíš?" spýta sa ona, priateľovu podráždenosť si nevšimne.
"Len som sa... prechádzal. Takže hneď zamierim späť..."
"Nezmysel!" protestuje. "Pripravili sme piknik a veľa nám z neho zostalo. Daj si niečo."
On, na rozdiel od Grangerovej, si všimne zazretie, ktoré ryšavec vysiela na zátylok jej hlavy. "Práve som jedol, ale ďakujem ti."
"Ach, dobre. Tak potom sa uvidíme pri večeri."
Prikývne, vyhne sa jej pohľadu, potom sa vydá preč.
Z chichotu, ktorý unikne z jej pier, sa mu rozpadá srdce na kúsky.
Zo smiechu, ktorý vychádza z Weasleyho, mu zviera hruď.
X